open-index/open-wikipedia-markdown huggingface dataset:
ג'ו צ'ילי

**ג'וזף עמנואל צ'ילי** (באנגלית: **Joseph Emmanuel Chealey**; נולד ב-1 בנובמבר 1995) הוא כדורסלן אמריקאי, המשחק בעמדת הרכז בהפועל אילת.

## קריירת מכללות
צ'ילי היה חלק ממחזור 2013 של התיכונים. לקראת עונתו הראשונה במכללות, הוא התחייב למכללת צ'ארלסטון. בתום העונה, ארל גרנט מונה למאמנו של צ'ילי, שמיד פיתח איתו מערכת יחסים חזקה. בעונתו השנייה, צ'ילי ניצח עם מכללתו רק 9 פעמים במהלך כל העונה. צ'ילי החמיץ את שנתו השלישית במכללות בעקבות קרע בגיד אכילס אותו קיבל באחד האימונים הראשונים. הוא העמיד ממוצעים של 17.2 נקודות ו-3.3 אסיסטים למשחק כשהוא נבחר לחמישיית העונה בליגה. בעונתו האחרונה, צ'ילי היה הקלעי השביעי בטיבו עם 18.0 נקודות בממוצע למשחק וחמישי באסיסטים עם 3.7 אסיסטים בממוצע. בתום העונה נבחר צ'ילי שוב לחמישיית העונה. צ'ילי קלע 32 נקודות במהלך הניצחון 76–83 בהארכה על אוניברסיטת נורת'איסטרן, והוביל את מכללות לטורניר ה-NCAA. צ'ילי נבחר לקבוצת הטורניר. במהלך ארבע עונותיו במכללה, צ'ילי העמיד ממוצעים של 14.2 נקודות, 3.5 ריבאונדים ו-3.1 אסיסטים ב-31.1 דקות למשחק.

## קריירה מקצוענית
בשנת 2018, לאחר שלא נבחר בדראפט ה-NBA, הצטרף צ'ילי לשארלוט הורנטס עבור ליגת הקיץ של ה-NBA. ב-27 ביולי 2018, הצטרף צ'ילי להורנטס עבור מחנה אימונים. ב-13 באוקטובר, חתם צ'ילי בהורנטס על חוזה דו כיווני בקבוצה, כך ששיחק במקביל בגרינסבורו סווארם מליגת הפיתוח של ה-NBA. הופעת הבכורה של צ'ילי בליגת ה-NBA הייתה ב-30 בינואר 2019, בה קלע 2 נקודות ומסר אסיסט בהפסד לבוסטון סלטיקס.

ב-6 באוגוסט 2019, האריך צ'ילי את חוזהו בהורנטס, אך כבר ב-13 באוקטובר הוא נחתך מהסגל. בתום העונה, צ'ילי חתם בגרינסבורו סווארם. ב-19 בדצמבר, צ'ילי העמיד 22 נקודות, 5 ריבאונדים, 5 אסיסטים, חטיפה וחסימה במהלך ההפסד לדלאוור בלו קואוטס. ב-28 בדצמבר, צ'ילי כמעט רשם טריפל דאבל עם 15 נקודות, 10 ריבאונדים, 8 אסיסטים ו-4 חטיפות נגד הראפטורס 905.

ב-21 בפברואר 2020, צ'ילי חתם על חוזה ל-10 ימים בהורנטס. בתום החוזה צ'ילי האריך את חוזהו ל-10 ימים נוספים.

ב-5 באוגוסט 2021, חתם צ'ילי בהפועל גלבוע גליל מהליגה הישראלית. כבר בנובמבר עבר לגרינסבורו סווארם.

באוגוסט 2022 הוא חתם ב"מ.ק.ס. דומברובה גורניצ'ה" הפולנית.

ב-22 ביולי 2023, חתם בהפועל אילת. 

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:אורלנדו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:כדורסלני הפועל גלבוע גליל
קטגוריה:פלורידה: כדורסלנים
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1995
השוטה (קלף טארוט)

250px|ממוזער|שמאל|קלף השוטה מחפיסת Rider–Waite
**השוטה** אשר קרוי גם בשמות: הטיפש, מומוס, הלמך, המשוגע והליצן, הוא אחד מ-78 קלפי הטארוט, אחד מ-22 הקלפים של הארקנה הגדולה. לקלף זה במקור לא היה מספר, אך בחבילות החדשות משייכים לו את המספר 0 או 22.
ממוזער|קלף השוטה
הקלף מתאר בדרך כלל נווד צעיר בלבוש צבעוני או ליצן מזוקן האוחז בצרור ומחזיק מקל הליכה או שושנה וננשך על ידי כלב או חתול. לעיתים מעליו מרחף פרפר, ולעיתים מולו ישנה תהום עמוקה או תנין.

בחבילת "השחר המוזהב" מתאר פעוט ליד שיח שושנים מלווה בזאב קשור ברצועה.

## משמעות הקלף
קלף השוטה מייצג תמימות, נאיביות, לב טהור, וכניסה אל הלא נודע.

ניתן לחלק את משמעותו של קלף השוטה לשני היבטים עיקריים. ההיבט הראשון הוא יציאה למסע חדש, היציאה היא אל ה"לא נודע". ההיבט השני הוא אמון, השוטה יוצא למסעו מתוך אמון ואופטימיות שהדברים יהיו טובים. כמו כן, השוטה מסמל את הנשמה הזכה המתחילה את מסעה כשהיא "לוח חלק".

כאשר הקלף יוצא במהופך בקריאת טארוט, ניתן לייחס את המשמעות לצד השלילי של השוטה - התעלמות מההשלכות, בורות, וממש כפי שנראה בציור, הוא אינו שם לב עד כמה הנקודה בה הוא עומד מסוכנת.

לפי הנומרולוגיה, קלף זה מיוצג על ידי הספרה 0 - שמשמעותה אפשרויות בלתי מוגבלות.

תפיסת השחר המוזהב, מזוהה קלף השוטה עם האות א' ויסוד האוויר, ואילו אליפז לוי קישר בינו לבין האות ש'.

לפי ארתור אדוארד וייט, קלף השוטה מסמל מצד אחד את הנשמה יוצאת למסע בעולם החומר כדי לצבור חוויות וניסיון ותפיסת עולם הרוח מצד אחד, ואיוולת, טירוף, שיכרון חושים, חוסר זהירות, בטלנוות, והבל מצד שני.

## בתרבות
*קלף השוטה של חבילת הריידר הוא סמלה המסחרי של חברת המשחקים "U. S. Games" שבין חבילות הטארוט שהם משווקים ישנן מספר גרסאות של חבילת הריידר.

## קישורים חיצוניים

## הערות שוליים

קטגוריה:קלפי טארוט
טיסדדה

**טיסדדה** (בהונגרית: **Tiszadada**) הוא כפר גדול במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם אוכלוסיית טיסדדה קטנה עם השנים. כך, בשנת 1990 חיו בכפר 2,565 תושבים ובשנת 2020 חיו בו רק 2,087 תושבים.

האזור היה מיושב לסירוגין מהמאה ה-14.

## יהודי טיסדדה
יהודים התיישבו בטיסדדה במחצית השנייה של המאה ה-18. רובם התפרנסו כסוחרים ובעלי מלאכה, מקצתם עסקו בחקלאות ובדיג. הקהילה התארגנה עם יסוד החברה קדישא בסביבות שנת 1800, ובנוסף הפעילה גם אגודת נשים, חברת ש"ס ובית ספר.

בזמן הקרע ביהדות הונגריה בעקבות חילוקי הדעות בין חרדים למשכילים בקונגרס יהודי הונגריה בשנים 1869 ו-1868 הצטרפה הקהילה לזרם האורתודוקסי.

בזמן הטרור הלבן נכלאו כמה מיהודי טיסדדה במחנה הסגר ובשנת 1942 נשלחו 40 מיהודי טיסדדה לעבודות כפייה.

בסוף אפריל 1944, כמה שבועות אחרי כניסת הצבא הגרמני להונגריה, הועברו יהודי טיסדדה לגטו נירג'האזה, מקום ריכוז יהודי האזור. בצפיפות וברעב שבגטו חלו רבים. ב-22 ביוני 1944 שולחו כל יושבי הגטו למחנה ההשמדה אושוויץ.

במפקד קהילות הונגריה שנערך בשנת 1944 נכתב בדף קהילת טיסדדה שבקהילה יש 175 חברים, מנהיג הקהל הוא שמואל שוורץ ורב הקהילה הוא הרב יעקב בריסק.

## לקריאה נוספת
* טיסאדאדא בפנקס הקהילות הונגריה, עמוד 319
* טיסא-דאדא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 180. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 
* עדות מוקלטת מפי ניצול שואה יליד טיסדדה

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ממלכת פינלנד

**ממלכת פינלנד** (בפינית: **Suomen kuningaskunta**; בשוודית: **Konungariket Finland**) הייתה ניסיון כושל להקים מונרכיה בפינלנד בעקבות הכרזת העצמאות הפינית מרוסיה בדצמבר 1917 ומלחמת האזרחים הפינית בינואר–מאי 1918. הלבנים המנצחים בפרלמנט של פינלנד החלו בתהליך הפיכת פינלנד לממלכה והקמת מלוכה. למרות שהמדינה הייתה ממלכה חוקית במשך למעלה משנה שבראשה עמד עוצר, המלך הנבחר מעולם לא שלט ואף לא הגיע לפינלנד בעקבות תבוסת הקיסרות הגרמנית במלחמת העולם הראשונה, וניצחונות הרפובליקאים בבחירות הבאות הביאו לכך שהמדינה הפכה לרפובליקה.

## היסטוריה
ימין|ממוזער|פרידריך קרל, נסיך הסן
במהלך מלחמת האזרחים הפינית של 1918, האדומים הפינים שהיו ביחסי ידידות עם רוסיה הסובייטית נלחמו בלבנים הפינים שכוננו ברית עם האימפריה הגרמנית. סיוע ישיר של דיוויזיית הים הבלטי הגרמני סייע ללבנים שניצחו במלחמה. הממשלה הזמנית שהוקמה לאחר הכרזת העצמאות של פינלנד נטתה מאוד לעבר הימין הפיני וכללה מספר מונרכיסטים. הפרלמנט גיבש תוכניות להקמת מלוכה פינית על התיאוריה המשפטית לפיה החוקה השוודית מ-1772 עדיין בתוקף, אך התקיים אינטרגנום מורחב ללא שליט בפועל על כס המלוכה. פרידריך קרל, נסיך הסן נבחר לכס פינלנד ב-9 באוקטובר 1918 על ידי הפרלמנט הפיני, אך הוא מעולם לא נטל את התפקיד בפועל ולא נסע לפינלנד. זמן קצר לאחר הבחירות, מנהיגים פיניים, כמו גם האוכלוסייה, הבינו באיחור את המצב החמור שבו נמצאים בעלי בריתם הגרמניים, והחכמה של בחירת נסיך גרמני למנהיגם החדש כאשר גרמניה עומדת להפסיד במלחמת העולם הראשונה הוטלה בספק. גרמניה עצמה הפכה לרפובליקה והדיחה את הקיסר וילהלם השני, וחתמה על הסכם שביתת נשק עם בעלות הברית בנובמבר. המעצמות המערביות המנצחות הודיעו לממשלת פינלנד כי עצמאותה של פינלנד תוכר רק אם תבטל את בריתה עם גרמניה. כתוצאה מכך, בדצמבר 1918 ויתר פרידריך קרל על כס המלוכה ודיוויזיית הים הבלטי הגרמנית נסוגה מפינלנד. בבחירות במרץ 1919, כשהשמאל הפיני והסוציאליסטים הצביעו, זכו הרפובליקנים בניצחון מוחץ. מעמדה של פינלנד כרפובליקה אושר בחוקה הפינית של 1919.

## קישורים חיצוניים

קטגוריה:פינלנד: היסטוריה
פינלנד
קרלו קסטרן

**קרלו יוהאנסון קסטרן** (בפינית: **Kaarlo Johansson Castrén**; 28 בפברואר 1860 – 19 בנובמבר 1938) פוליטיקאי, עורך דין ומדינאי פיני. ראש ממשלת פינלנד בין אפריל לאוגוסט 1919 מטעם המפלגה הפרוגרסיבית הלאומית (מפלגה ליברלית במצעה). קסטרן היה גם שר האוצר הפיני בין 1918 ל-1919. 

קסטרן הקים ב-1888 משרד עורכי דין רב מוניטין בשותפות  (׳קסטרן וסנלמאן').
## ביוגרפיה
קסטרן נולד בעיירה טורטולה (ידועה היום בשם פלו) בחבל לפלנד, הדוכסות הגדולה של פינלנד, האימפריה הרוסית. הוא השלים לימודי משפטים ב-1887. בין 1888 ל-1892 פעל במחלקת האוצר של הסנאט הפיני בהלסינקי. במקביל לכך קסטרן גם פעל במשרד עורכי דין שהקים בשותפות; 'קסטרן וסנלמאן'.

בין 1892 ל-1904 היה קסטרן מעורב במנהל של הבנק המסחרי הפיני קנסאליס-אוסקה-פאנקי (KOP). הוא נכח בישיבות של מועצת המדינה ב-1894 ובין 1905 ל-1906. בין 1908 ל-1909 כיהן כסנאטור ובהמשך הקים משרד עורכי דין חדש. בשנת 1916 נבחר קסטרן להיות למנהל הבנק קנסאליס-אוסקה-פאנקי.

בנובמבר 1918 מונה לשר האוצר בממשלתו של לאורי אינגמן והיה עליו להתמודד עם קריסת הכלכלה הפינית לאחר מלחמת האזרחים הפינית. בין 17 באפריל ל-15 באוגוסט כיהן כראש ממשלת פינלנד והחליף את אינגמן בתפקיד. קסטרן כיהן תחת נשיא פינלנד קארלו יוהו סטולברג. לאחר סיום מלחמת העולם הראשונה הסתיימה מלוכתו קצרת המועד של פרידריך קרל, מלך פינלנד ומעמדה הפוליטי של פינלנד היה נתון בהסדר זמני. ממשלתו של קסטרן הובילה לסיום מצב זה כאשר קידמה הצעה בפרלמנט להסדיר שיטת ממשל של רפובליקה. ההצעה עברה והממשלה התפזרה לקראת בחירות חדשות.

יוהו ונולה מהמפלגה הפרוגרסיבית הלאומית גם כן נבחר להחליף את קסטרן בראשות הממשלה. קסטרן פרש מהחיים הפוליטיים ונפטר בהלסינקי ב-1938.

## קישורים חיצוניים

* קרלו יוהאנסון קסטרן, באתר Geni
* קרלו קסטרן, באתר MyHeritage
* 

קטגוריה:פוליטיקאים פינים
קטגוריה:ראשי ממשלת פינלנד
קטגוריה:עורכי דין
קטגוריה:מעוטרי מסדר הוורד הלבן של פינלנד
קטגוריה:ילידי 1860
קטגוריה:נפטרים ב-1938
קרחון קרפט

[250px|ממוזער|שמאל|[תצלום לוויין של האי ת'רסטון]]
**קרחון קרפט** או **קרחון קראפט** (באנגלית: **Craft Glacier**) הוא קרחון הממוקם באי ת'רסטון, אי הממוקם בסמוך לקצה הצפון-מערבי של ארץ אלזוורת' שבאנטארקטיקה.

אורכו של הקרחון 9.2 קילומטרים.

מוצאו של הקרחון ממערב לגבעת הנדרסין.

הקרחון זורם לכיוון דרום.

הקרחון נשפך במצר פיקוק, אל מדף הקרח אבוט.

## היסטוריה
### גילוי ומיפוי הקרחון
הקרחון מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), בדצמבר 1946.

מיקום הקרחון מופה מחדש (מיקום שגוי תוקן) בשנת 2004.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם אנסיין צ'ארלס קרפט (Charles Craft), מצי ארצות הברית, שהיה טייס מסוק באוניית צי ארצות הברית גליישר (USS *Glacier*), ועשה טיסות מחקר באי ת'רסטון בפברואר 1960.

## קישורים חיצוניים
* קרחון קרפט באתר הסקר הגאולוגי של ארצות הברית
* קרחון קרפט באתר הגאזט האנטארקטי של ממשלת אוסטרליה
* קרחון קרפט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון קרפט
* מחשבון מרחקים - המרחק מקרחון קרפט לאתרים סמוכים

## הערות שוליים

קרפט
Attention (שיר של צ'ארלי פות')

"**Attention**" (בעברית: "**תשומת לב**") הוא שיר פופ רוק שהוקלט על ידי הזמר-יוצר האמריקאי צ'ארלי פות' לאלבום האולפן השני שלו, *[[Voicenotes]]* שיצא לאור בשנת 2018, עם יעקב כשר שכתב את המילים ופות' שהפיק את השיר בעצמו. השיר הוא שיר פופ רוק. השיר יצא לאור באופן דיגיטלי תחת הוצאת חברת התקליטים אטלנטיק רקורדס ב-21 באפריל 2017 ולאחר מכן הופץ לתחנות הרדיו האמריקאיות ב-2 במאי של אותה השנה כסינגל הראשון מתוך האלבום. הווידאו קליפ הנלווה לשיר יצא לאור ב-24 באפריל 2017.

המבקרים שיבחו את השיר ואת הפקתו של פות', וציינו כי בהשוואה לפרויקטים המוזיקליים הקודמים של פות', השיר נשמע בוגר ומהוקצע יותר. מבחינה מסחרית זכה השיר להצלחה בינלאומית והפך לאחד מהשירים המזוהים ביותר עם פות', והגיע לעשרת המקומות הראשונים בכמה מדינות באוקיאניה, אירופה וצפון אמריקה. בנוסף, נכון לשנת 2021 השיר הוא השיר של פות' שבילה את פרק הזמן הארון ביותר במצעד הבילבורד הוט 100, וכמו כן - הגיע למעמד פלטינה מרובעת מאיגוד תעשיית ההקלטות האמריקאי לאחר שמכר מעל ל-4 מיליון עותקים בארצות הברית.

## הערכה ביקורתית
#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## מיקומי שיא

### מצעדים שנתיים

## תארים

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי פלטינה בניו זילנד
קטגוריה:שירי פלטינה מרובעת ומעלה בארצות הברית
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת אטלנטיק רקורדס
המתקפה על תחנת המשטרה בכביש המהיר שצ'לקובסקויה

**המתקפה על תחנת המשטרה בכביש המהיר שצ'לקובסקויה** אירעה ב-17 באוגוסט 2016 כאשר שני חמושים תקפו עם גרזנים ונשק חם את תחנת משטרת התנועה הרוסית בכביש המהיר שצ'לקובסקויה שליד מוסקבה. שני התוקפים נורו למוות על ידי משטרת רוסיה.

## המתקפה
הפיגוע אירע ביום רביעי אחר הצהריים בבלאשיחה על הכביש המהיר שצ'לקובסקויה, 20 ק"מ מזרחית לעיר מוסקבה. המתקפה בתחנת המשטרה בוצעה על ידי שני גברים חמושים ברובים וגרזנים. הם פצעו קשה את השוטר מיכאיל בלקין, שהיה תורן ברחוב הסמוך לתחנה ופתחו באש לעבר בניין תחנת המשטרה מנשק השירות שלו. במענה לאש הצליח המפקח השלישי של התחנה, סגן ולרי פנקוב, לנטרל את התוקפים והזעיק לתגבורת.

שני שוטרים נפצעו. אחד מהם, מיכאיל בלקין, מת בבית החולים מאוחר יותר מפצעיו שבועיים לאחר המתקפה.

על פי סוכנות הידיעות אינטרפקס, התוקפים היו ילידי צ'צ'ניה. הרשויות לא הכירו אותם בעבר. שני התוקפים נורו למוות על ידי המשטרה, אחד מת מיד ואילו השני מת מאוחר יותר מפצעיו. לתוקפים לא היו שותפים וההנחה הייתה שהם פעלו לבדם.

## חקירת האירוע
תיק פלילי נפתח בוועדת החקירות של רוסיה לפי סעיף 317 לחוק העונשין של הפדרציה הרוסית (פגיעה בחיי נציגי אכיפת החוק). דובר משרד הפנים ציין כי השוטרים שניטרלו את התוקפים הומלצו לקבלת עיטור.

ארגון המדינה האסלאמית של עיראק והלבנט פרסמו הודעה בטענה כי התוקפים הם "לוחמי המדינה האיסלאמית" וקראו לנקום על מסע ההפצצות האוויריות של רוסיה בסוריה.

לטענת גורמי המשטרה, קיימות מספר גרסאות לסיבת האירוע והם לא בהכרך קשורים עם מניע לאומני

## הערות שוליים

קטגוריה:2016 ברוסיה
קטגוריה:פיגועי דקירה
קטגוריה:מחוז מוסקבה
קטגוריה:פיגועי טרור אסלאמי באירופה
קטגוריה:פיגועי טרור ברוסיה
חוסואה מחיאס

**חוסואה אנטוניו מחיאס גרסיה** (בספרדית: **Josua Antonio Mejías García**; נולד ב-9 ביוני 1997) הוא כדורגלן ונצואלי, המשחק בעמדת הבלם בדברצן ובנבחרת ונצואלה.

## קריירה
מחיאס נולד בוולנסיה שבוונצואלה, והחל לשחק כדורגל במחלקות הנוער של קרבובו המקומית. ב-12 ביולי 2015 ערך את הופעת הבכורה שלו בקבוצה הבוגרת, שמשחקת בליגת העל הוונצואלית.

ביולי 2017, לאחר שהיה סגן אלוף העולם במונדיאל עד גיל 20 עם נבחרת ונצואלה הצעירה, טס לספרד והושאל ללגנס, אך זו החליטה להשאיל אותו לעונה אחת לקרטחנה מהליגות הנמוכות.

לאחר שהרשים בקרטחנה, רכשה אותו לגנס מקרבובו ב-2 ביולי 2018. לגנס שילמה לקרבובו כחצי מיליון אירו, והחתימה את מחיאס הצעיר על חוזה לחמש עונות.

ב-30 ביולי 2018 השאילה אותו לגנס לעונה אחת לז'ימנסטיק טרגונה, אך בינואר 2019 העבירה אותו חזרה לקרטחנה עד לסוף העונה.

לקראת עונת 2019/2020 הושאל לאתלטיקו מדריד, כשהוא משחק בעיקר בקבוצת המילואים של המועדון ומדי פעם מתאמן עם הקבוצה הבכירה, אך לא הרשים ובתום העונה שב ללגנס.

ב-29 בספטמבר 2020 הושאל לעונה אחת למלאגה מהליגה הספרדית השנייה.

ב-22 באוגוסט 2021 הושאל לעונה אחת לבית"ר ירושלים, עם אופציה לארבע שנים נוספות.. בתום העונה חתם על חוזה לשנתיים בקבוצה. במהלך פגרת מונדיאל 2022 טס מחיאס לוונצואלה, ובתום הפגרה טען כי דרכונו פג תוקף וכי הוא ממתין בוונצואלה עד לחידושו. ב-4 בינואר 2023 הודיע המועדון על שחרורו המיידי בשל התנהלותו.

ב-29 ביולי 2023 חתם באתונה קליטיה מהליגה היוונית השנייה.

ב-1 ביולי 2025 חתם בדברצן ההונגרית.

### קריירת נבחרות
בינואר 2017 שיחק עם נבחרת ונצואלה הצעירה באליפות אמריקה הדרומית בכדורגל עד גיל 20 והגיע איתה למקום השלישי.

במאי 2017 שיחק עם הנבחרת בגביע העולם בכדורגל עד גיל 20 והגיע איתה עד לגמר בפעם הראשונה בהיסטוריה שלה, בו הפסידה הנבחרת 0–1 לנבחרת אנגליה הצעירה.

ב-8 באוקטובר 2021 ערך מחיאס את הופעת הבכורה שלו בנבחרת הבוגרת, במשחק מול ברזיל, שהסתיים בהפסד בתוצאה 1–3.

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:בלמי כדורגל ונצואלים
קטגוריה:כדורגלני לגנס
קטגוריה:כדורגלני קרטחנה
קטגוריה:כדורגלני ז'ימנסטיק טרגונה
קטגוריה:כדורגלני מאלגה
קטגוריה:כדורגלני בית"ר ירושלים
קטגוריה:כדורגלני דברצן
קטגוריה:כדורגלנים זרים בישראל
קטגוריה:כדורגלני נבחרת ונצואלה
קטגוריה:ספורטאים זרים בישראל
קטגוריה:ספורטאים זרים ביוון
קטגוריה:ונצואלים שנולדו ב-1997
פיפ ופוזי

**פיפ ופוזי** (באנגלית: **Pip And Posy**) היא סדרת הנפשה ממוחשבת לילדים. הסדרה מבוססת על סדרת ספרים באותו השם מאת אקסל שפלר וקמילה ריד. הסדרה כוללת את הספרים ״הבלון הגדול״, ״הקורקינט של פיפ״, ״לילה בלי צפרדי״ ועוד. סדרת הטלוויזיה שודרה לראשונה בישראל ב-6 ביוני 2021 בערוץ הופ!. לסדרה יש עונה אחת המכילה 30 פרקים באורך כ-8 דקות.

## עלילה
פיפ ופוזי הם החברים הכי טובים. הם משחקים בבית, בפארק, בארגז החול, בשלג, בימים שמשיים ובימים גשומים. הם מכינים דברים, מספרים סיפורים וממציאים ביחד משחקים.

## מדבבים
במאי הדיבוב של הסדרה הוא דור סרוגו ומפיקת הסדרה היא ענבר שטגר עזרא.

## פרקי הסדרה

## קישורים חיצוניים
* 
* 
* "אתר האינטרנט הרשמי" של פיפ ופוזי בארץ

קטגוריה:סדרות הנפשה ממוחשבת
קטגוריה:ערוץ הופ!: תוכניות רכש
קטגוריה:ערוץ פלא: סדרות
שומר סף הפקות

**שומר סף הפקות** היא רשת הסכתים (פודקאסטים) שייסד גדי טאוב. הרשת החלה עם הפודקאסט גדי טאוב: שומר סף אשר עלה לאוויר לראשונה במאי 2020.

## הפקה
טאוב הקים את הפודקאסט בביתו, בעזרת ציוד שנתן לו העיתונאי רותם סלע ובהמשך קנה ציוד ייעודי. בתחילה הראיונות התבצעו ללא מפגש אישי ומועברים דרך האינטרנט.
כיום אולפן ההקלטות של הרשת נמצא במודיעין-מכבים-רעות.

## הסכתים ברשת

### שומר סף

היא פודקאסט בהגשת גדי טאוב. הפודקאסט עלה לאוויר לראשונה במאי 2020 ונכון ל-2022 צבר מעל מיליון וחצי האזנות ביוטיוב. הפודקאסט הופק בשיתוף אתר "חדשות המשק".

הפודקאסט הוא תוכנית ראיונות ואקטואליה שבועית. הוא עוסק במגוון נושאים בפוליטיקה ישראלית ואמריקנית, אקטיביזם שיפוטי, משפט נתניהו, החלת ריבונות ישראל על יו"ש, הנדסת תודעה, מגפת הקורונה, הרפובליקה העממית של סין, השסע העדתי בישראל, תופעת המסתננים ומהגרי העבודה, פוסט-מודרניזם, תקינות פוליטית, הסכסוך הישראלי-פלסטיני וה-Deep state בישראל.

#### מרואיינים
במסגרת הפודקאסט טאוב מראיין פוליטיקאים, עורכי דין, עיתונאים ואנשי רוח, ובהם ראש הממשלה בנימין נתניהו, בן-דרור ימיני, אראל סג"ל, ירון לונדון, דניאלה וייס, דדי צוקר, נשיא המדינה בוז'י הרצוג, מני אסייג, אמיר אוחנה ועוד.

### משמורת משותפת
פודקאסט בהגשת גדי טאוב,עירית לינור ויותם זמרי. המגישים מסכמים את השבוע ונותנים פרשנות לנושאים האקטואליים.

### חופרים
פודקאסט בנושאים היסטוריים, פילוסופיים ותיאולוגיים בהגשת גדי טאוב ואבי בראלי.

### חלום אוברטון
פודקאסט בהגשת ארז תדמור. תדמור מראיין דמויות ודן עימם בנושאים שנויים במחלוקת והוא דן בטווח הרעיונות המקובלים בשיח הציבורי - חלון אוברטון.

### בלתי סביר בעליל
פודקאסט בהגשת עו"ד מיכאל דבורין וערן בן-ארי בנושא משפט. במסגרתו מראיינים משפטנים, פעילים, חוקרים ופוליטיקאים בנושאים וסוגיות משפטיות אקטואליות.

### Israel Update
פודקאסט בשפה האנגלית הדן באסטרטגיה במזרח התיכון והשפעות בזירה הבינלאומית בהגשת גדי טאוב ומייקל דוראן.

### ועדת החקירה
פודקאסט הדן בנושאי צבא וביטחון בהגשת סא"ל במיל' מרקו מורנו.

## קישורים חיצוניים
* 

* שומר סף, באתר "חדשות המשק"
* שומר סף, באתר Apple Podcasts

## הערות שוליים

קטגוריה:פודקאסטים ישראליים
חאריס בלקבלה

**חאריס בֵּלְקֵבְּלָה** (בערבית: **حريص بلقبلة**; נולד ב-28 בינואר 1994) הוא כדורגלן אלג'יראי-צרפתי המשחק בעמדת הקשר בנבחרת אלג'יריה.

## קריירה
בלקבלה נולד בלה קורנוב שבצרפת, ושיחק במחלקת הנוער של בולון בטרם הצטרף למחלקת הנוער של ואלנסיין.

בשנת 2014 הצטרף לטור, שדשדשה בליגה הצרפתית השנייה. הוא ערך את הופעת הבכורה שלו במדי הקבוצה הבוגרת של המועדון ב-8 באוגוסט 2014, בהפסד 0–1 בחוץ לטרואה. מאותו משחק השתלב בלקבלה בקביעות בהרכב קבוצתו.

בקיץ 2018 עבר לברסט, וסייע לה לעלות בסוף העונה לליג 1.

### קריירת נבחרות
בלקבלה שיחק בנבחרות הצעירות של אלג'יריה, וביוני 2019 קיבל זימון ראשון לסגל הנבחרת הבוגרת, אך סולק ממנה לאחר שחשף את ישבנו בשידור חי במהלך שידור ישיר באתר טוויץ' שבו שיחק חברו לנבחרת, אלכסנדר אוקידג'ה, פורטנייט.

ב-14 בנובמבר 2019 ערך את הופעת הבכורה שלו במדי הנבחרת הבוגרת, בניצחון 5–0 על , במסגרת מוקדמות גביע אפריקה לאומות 2019.

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני טור
קטגוריה:כדורגלני ברסט
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2021
קטגוריה:אלג'יראים שנולדו ב-1994
קטגוריה:צרפתים שנולדו ב-1994
ז'אן דיקה דיקה

**ז'אן דיקה דיקה** (בצרפתית: **Jean Dika Dika**; נולד ב-4 ביוני 1979) הוא כדורגלן עבר קמרוני ששיחק בעמדת הבלם.

## קריירה
דיקה דיקה, התחיל את הקריירה שלו במחלקת הנוער של מאריטימה דואלה המקומית. בקיץ , דיקה דיקה הצטרף לאתלטיקו מדריד ב' מהליגה השנייה בספרד. בקיץ , דיקה דיקה הושאל לחטאפה וכעבור שנה הושאל לאוניאו דה למאס הפורטוגלית.

בקיץ , דיקה דיקה חתם בל.א.ס.ק לינץ מליגת העל האוסטרית.

ב-28 ביולי 2005, דיקה דיקה חתם במ.ס. אשדוד מליגת העל. באשדוד, דיקה דיקה שיחק רק שני משחקים ושוחרר מהמועדון.

ב-1 ביולי 2001, דיקה דיקה, ערך את הופעת הבכורה שלו בנבחרת קמרון בניצחון 0-2 נגד  במסגרת מוקדמות מונדיאל 2002. דיקה דיקה היה חלק מסגל הנבחרת בגביע אפריקה לאומות 2002.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:בלמי כדורגל קמרונים
קטגוריה:דואלה: כדורגלנים
קטגוריה:כדורגלני חטאפה
קטגוריה:כדורגלני ל.א.ס.ק. לינץ
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים קמרונים בספרד
קטגוריה:ספורטאים זרים באוסטריה
קטגוריה:ספורטאים קמרונים בישראל
קטגוריה:כדורגלני גביע אפריקה לאומות 2002
קטגוריה:קמרונים שנולדו ב-1979
קתבאנית

**קתבאנית** (בערבית: **قتبانية**) היא אחת מארבע שפות דרום-ערב העתיקות ("צייהדיות") שתועדו ברמה סבירה. השפה משתייכת לענף השפות השמיות הדרומיות, והיא דוברה בעיקר בממלכת קתבאן וסביבה, במרכז תימן המודרנית. עדויות לקיום השפה קיימות החל מ-800 לפני הספירה (לכל המאוחר) ועד המאה ה-6 לספירה.

כ-2,000 כתובות ידועות נכתבו בכתב הדרום-ערבי העתיק המונומנטלי (שנכתב על מונומנטים), המכונה "מוּסְנַד". כתובות אלה נמצאות בעיקר בוואדי בייחאן ובוואדי חארִב, מדרום-מזרח לעיר מאריב (בירת מחוז מארב), ומן הרמה אל דרום אזור זה. הכתובות הקתבאניות מתרבות לאחר תחילת המאה ה-4 לפני הספירה, כאשר הסבאים חדלו לשלוט באזור, וקתבאן הפכה לממלכה עצמאית. השפה דוברה באזור ברחבי ממלכת קתבאן עד ג'בל אל-עווד (ליד ט'פאר) בדרום-מערב, ואם להאמין לסופרים היוונים והלטינים, היא הגיעה עד באב אל-מנדב שלשפת הים האדום. בסוף המאה ה-2 לספירה, ניצחו לבסוף הסבאים והחצרמותים את קתבאן, ואז נפסקו הכתובות בשפה.

השפה ששימשה לכתיבת כתובות בממלכת אווסאן, הידועה בשם אווסאנית, זהה כמעט לקתבאנית, אך היא מתועדת כל כך מעט – 25 כתובות בלבד – עד שלא ברור אם מדובר בניב קתבאני או בשפה נפרדת.

## מספרים
בקתבאנית יש צורה יוצאת דופן למספר המונה "1": "אחד" ṭd [בתעתיק: "טְד"] ו"אחת" ṭt ["טְת"]. צורה זו דומה מאוד למספרים אלה דווקא בשפות דרום-ערב החדשות (למשל "אחד" ṭad ["טַד"] ו"אחת" ṭit ["טִת"] בשֵחְרית), אך אין לה אף מקבילה בשפות השמיות העתיקות.

יש בקתבאנית גם מילה נוספת ל"אחד", ˤs1tn [בתעתיק: "עשׁתן"], שהיא מאותו מקור כמו ˤs1t [עשׁת] במְעִינית וגם דומה לאכדית, לאוגריתית ולעברית).

הצורות הקתבאניות של המספרים "3" ושל "6" זהות לאלה בשבאית העתיקה: "שלושה" s2lṯ ["שׂלתֿ"] ו"שלוש" s2lṯt ["שׂלתֿת"], ו"שישה" s1dṯ ["שׁדתֿ"] ו"שש" s1dṯt ["שׁדתֿת"].

בקתבאנית מביעים משמעות דיסטריבוטיבית (כמו "כל אחד ואחד" בעברית) באמצעות חזרה על המספר, למשל הביטוי "כל אחד ואחד – בעשרה [מטבעות] חַ'בְּצָאת שלמים, בכל יום ויום" הוא b-ˤs2r ˤs2r ḫbṣtm mṣˤm l-ṭt ṭt ywmm [בתעתיק "בעשׂר עשׂר ח'בּצתם מצעם לטת טת יומם"].

## לקריאה נוספת

* Stephen D. Ricks: Lexicon of Inscriptional Qatabanian. Rome, Pontificio Instituto Biblico, 1988.
* Leonid Kogan and Andrey Korotayev: Sayhadic Languages (Epigraphic South Arabian). *Semitic Languages*. London: Routledge, 1997, pp. 157–183.
* N. Nebes, P. Stein: Ancient South Arabian, in: Roger D. Woodard (Hrsg.): The Cambridge encyclopedia of the World's ancient languages Cambridge University Press, Cambridge 2004 .
* Peter Stein: Ancient South Arabian. In: Stefan Weninger (Hrsg.): The Semitic Languages: An International Handbook. De Gruyter Mouton, Berlin 2011, , pp. 1042–1073.
* Alessandra Avanzini: Corpus of South Arabian Inscriptions I-III. Qatabanic, Marginal Qatabanic, Awsanite Inscriptions (Arabia Antica 2). Ed. PLUS, Pisa 2004.ISBN .

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלשנות שמית
קטגוריה:שפות שמיות דרומיות
קטגוריה:תימן: תרבות
ג'וזף סומוגי

**ג'וזף סומוגי** (בהונגרית: **József Somogyi**; נולד ב-23 במאי 1968) הוא כדורגלן עבר הונגרי ששיחק בעמדת הקשר האחורי.

## קריירת מועדונים
סומוגי, התחיל את הקריירה שלו במחלקת הנוער של גיורי ובגיל 17 הצטרף לקבוצה הבוגרת. במהלך עונת , הצטרף לסיופוק.

בקיץ , סומוגי חתם ביוקונג אלפנט מקוריאה הדרומית, במדיה שיחק חצי עונה ולאחר מכן חתם בצ'פל.

בקיץ , סומוגי חזר לגיורי, במדיה שיחק שנתיים.

בקיץ , סומוגי חתם בהפועל כפר סבא מליגת העל. ב-14 באוגוסט 1999, סומוגי ערך את הופעת הבכורה שלו בקבוצה בתיקו 1-1 נגד בני יהודה. ב-22 באפריל 2000, סומוגי הבקיע את שער הבכורה שלו בקבוצה בניצחון 0-2 נגד מכבי הרצליה, בו גם בישל את השער השני.

בקיץ , סומוגי חזר להונגריה וחתם בשופרון בה שיחק שלוש עונות.

בהמשך הקריירה, סומוגי שיחק בליגות הנמוכות באוסטריה בין היתר בפאנדורף, גולס, ניקלסדורף, נודורף/פאנדורף ואנדאו, עד שפרש מכדורגל בקיץ .

## קריירה בינלאומית
ב-19 בפברואר 1991, סומוגי ערך את הופעת הבכורה שלו בנבחרת הונגריה, בהפסד 2-0 ל.

## קישורים חיצוניים

קטגוריה:כדורגלנים הונגרים
קטגוריה:קשרי כדורגל הונגרים
קטגוריה:כדורגלני גיור
קטגוריה:כדורגלני הפועל כפר סבא
קטגוריה:כדורגלני נבחרת הונגריה
קטגוריה:כדורגלנים זרים בישראל
קטגוריה:ספורטאים זרים בקוריאה הדרומית
קטגוריה:ספורטאים הונגרים בישראל
קטגוריה:ספורטאים הונגרים באוסטריה
קטגוריה:הונגרים שנולדו ב-1968
דראגן סטויקיץ'

**דראגן סטויקיץ**' (בקרואטית: **Dragan Stojkić**; נולד ב-7 באוקטובר 1975) הוא כדורגלן עבר בוסני ששיחק בעמדת השוער.

## קריירה
סטויקיץ', התחיל את הקריירה שלו במחלקת הנוער של היידוק ספליט, במדיה רשם רק משחק אחד. בקיץ , סטויקיץ' חתם בסאמובור במדיה רשם 18 הופעות בליגה. בהמשך, חתם בסלאבן בלופו ושירוקי ברייג ולאחר מכן חזר להיידוק ספליט.

בינואר , סטויקיץ' חתם בנ.ק. זאגרב. בהמשך, סטויקיץ' שיחק במרסוניה סלאבונסקי ברוד ושיבניק.

בינואר , סטויקיץ' חתם בלוץ'-אנרגיה מליגת העל הרוסית.

ב-22 בינואר 2009, סטויקיץ' חתם במ.ס. אשדוד מליגת העל. ב-31 בינואר, סטויקיץ' ערך את הופעת הבכורה שלו בקבוצה בהפסד 3-2 לבית"ר ירושלים. בעונת 2010/2011, סטויקיץ' איבד את מקוממ בהרכב ובקיץ , סטויקיץ' חתם בהפועל אשקלון.

לאחר מכן, סטויקיץ' שיחק בזמאי מקארסקה וקרואטיה זמייאבצי. בגיל 39, סטויקיץ' פרש מכדורגל

במרץ , סטויקיץ' רשם את הופעתו היחידה בנבחרת בוסניה והרצגובינה במשחק ידידות נגד .

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלנים בוסנים
קטגוריה:שוערי כדורגל קרואטים
קטגוריה:שוערי כדורגל בוסנים
קטגוריה:ספליט: כדורגלנים
קטגוריה:כדורגלני היידוק ספליט
קטגוריה:כדורגלני סלאבן בלופו
קטגוריה:כדורגלני שירוקי ברייג
קטגוריה:כדורגלני נ.ק. זאגרב
קטגוריה:כדורגלני שיבניק
קטגוריה:כדורגלני מועדון ספורט אשדוד
קטגוריה:כדורגלני הפועל אשקלון
קטגוריה:כדורגלני נבחרת בוסניה והרצגובינה
קטגוריה:ספורטאים זרים ברוסיה
קטגוריה:ספורטאים בוסנים בישראל
קטגוריה:ספורטאים קרואטים בישראל
קטגוריה:בוסנים שנודלו ב-1975
קטגוריה:קרואטים שנולדו ב-1975
נידרבוכסיטן

**נידרבוכסיטן** (בגרמנית: **Niederbuchsiten**) היא עיירה בת כ-1,200 תושבים, בקנטון זולותורן.

היישוב הוזכר לראשונה בשנת 1040 ובשנת 1299 קיבל את שמו הנוכחי. עד היום רוב שטח העיירה מיועד לחקלאות.

בשנת 2008 כ-7.5% מאוכלוסייה היו בעלי אזרחות זרה.

בשנת 1931 בעיר הוקמה חברה "יורה" לייצור מכשירי חשמל. עד היום במקום נמצא מטה החברה והיא בין המעסיקים העיקריים של היישוב. 

שטח העיירה נכלל ברשימת "אתרי מורשת של שווייץ".

## קישורים חיצוניים

* 

קטגוריה:זולותורן (קנטון)
קטגוריה:שווייץ: ערים
יומן אקסטנשנס

**יומן אקסטנשנס בע"מ** (באנגלית: **Human Xtensions**) היא חברה ציבורית ישראלית העוסקת בפיתוח וייצור של מכשור רפואי לביצווע ניתוחים זעיר-פולשניים בחלל הבטן.

## היסטוריה
החברה נוסדה בינואר 2012 על ידי ד"ר תמר פרנקל (מנכ"ל החברה), זיו טמיר ומרדכי שולב. תחילה נכתב שם החברה Human Extensions, וביולי 2017 שונה לכתיב הנוכחי, Human Xtensions. בנובמבר 2020 גייסה החברה 158.7 מיליון ש"ח בהנפקת מניותיה בבורסה לניירות ערך בתל אביב.

החברה מפתחת ומייצרת מכשור רפואי ונמצאת בשלב ראשוני של מסחור מוצריה. החברה פיתחה מערכת לחדר ניתוח בשם HandX, הנשלטת על-ידי המנתח, לעריכת ניתוחים זעיר-פולשניים (לפרוסקופיים) בחלל הבטן, כגון ניתוחי בקע, פרוקטולוגיה וכריתת רחם. המערכת כוללת שלושה מודולים עיקריים:
* מודול הפעלה ושליטה – מוחזק בידי המנתח ובאמצעותו הוא שולט בכלי הקצה.
* מודול הנעה – מתרגם את האותות שהתקבלו כתוצאה מתנועות הידיים של המנתח לפקודות מכניות.
* מודול כלי קצה – מתחברת בצידה האחד ליחידת ההנעה ובצידה השני כוללת יחידות קצה (כגון מחזיק מחט ותופסן, בעלות מפרק עם דרגות
חופש תנועה, המוחדרות לגוף המטופל. כלי הקצה מוחלפים לאחר כל פרוצדורה.
החברה מציינת כי "המערכת שפותחה על-ידי החברה מציעה פתרון של ניתוח כירורגי בשיטת לפרוסקופיה חכמה המשלב בין היתרונות הכלכליים של פרוצדורות לפרוסקופיות לבין היתרונות הטכנולוגיים של ניתוחים רובוטיים המאפשרים לבצע פרוצדורות מורכבות". במרץ 2018 קיבלה החברה אישור מה-FDA ובאוגוסט 2018 קיבלה אישור לסימון CE. בפברואר 2021 קיבלה החברה את אישור ה-FDA לשיווק כלי קצה מתכלה שפותח על-ידיה, Monopolar Hook. החברה עוסקת בפיתוח דור שני, בשם HandX-AI, של המוצר העיקרי שלה.

בשנת 2019 החלה החברה בשיווק מסחרי של מוצריה, דרך חברת Aesculap AG שהיא המפיץ הבלעדי של מוצרי החברה באירופה. משבר מגפת הקורונה הביא לצמצום בהפצת מוצרי החברה, עקב מגבלות התנועה באירופה והפניית תקציבי רפואה למאבק במגפה. המפיצה הבלעדית בישראל וברשות הפלסטינית היא חברת צ.מ.ל. מדיקל בע"מ. לחברה הסכמי הפצה גם במצרים ובאוסטרליה.

במחצית הראשונה של 2021 ירדו הכנסותיה בחדות, ל-1.1 מיליון ש"ח, בהשוואה ל-18.8 מיליון ש"ח בתקופה המקבילה בשנת 2020.

## קישורים חיצוניים
* 

## הערות שוליים

קטגוריה:יצרני מכשור רפואי ישראלים
קטגוריה:נתניה: חברות
קטגוריה:חברות הנסחרות בבורסה לניירות ערך בתל אביב
למה מי מת

**למה מי מת** היא סדרת טלוויזיה ישראלית מסוגת קומדיה רומנטית מבית Yes, שעלתה לשידור ב-21 בפברואר 2021 ומכילה 10 פרקים. את הסדרה יצרו אייל אלטויל, שראל פיטרמן ויוגב יפת שגם ביים, ומככבים בה אורי עטיה, ליהי קורנובסקי, אורלי זילברשץ ויגאל עדיקא.

## תקציר העלילה
ערן (אורי עטיה), בחור רווק וקצת לוזר, חולה "טרי" ביואינג סרקומה, ומיכל (ליהי קורנובסקי), חולת סרטן "ותיקה", נפגשים במקרה במחלקה האונקולוגית.

## שחקנים
* אורי עטיה – בתפקיד ערן לוי – חולה סרטן
* ליהי קורנובסקי – בתפקיד מיכל שיין – חולת סרטן
* אורלי זילברשץ – בתפקיד שוש לוי – אמו הדאגנית של ערן
* יגאל עדיקא – בתפקיד נתניה לוי – אביו המהורהר של ערן 
* קותי סבג – בתפקיד שי בן שמעון – החבר הכי טוב
* שלומי טפיארו – בתפקיד אמיר – רופא צעיר וכריזמטי במחלקה האונקולוגית
* מוריה בן הרוש – בתפקיד מירב לוי
* משי קלינשטיין - אדר רז, האקסית של ערן, שחקנית מפורסמת.

## קישורים חיצוניים

* דף הסדרה באתר yes

## הערות שוליים

קטגוריה:סדרות קומדיה רומנטיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:Yes הטלוויזיה בלוויין: תוכניות וסדרות
מיקלוש קון (רופא)

**מיקלוש קון** (בהונגרית: **Kun Miklós**; בולוניה, 17 ביוני 1920 – לינץ, 28 באפריל 1996) היה רופא מנתח, מנתח פלסטי, יהודי-הונגרי פרופסור באוניברסיטה, תחילה עבד בבית החולים היהודי ברחוב סבולץ' (היום: המרכז הרפואי הלאומי) ואחר כך ייסד את במכון להכשרה רפואית (OTKI) שהיא ממוזגת כיום למעשה לתוך אוניברסיטת זמלווייס בבודפשט. שם הקים את הקליניקה הכירורגית 2. מיקלוש קון הוא בנו של בלה קון פוליטיקאי קומוניסטי, מנהיג הרפובליקה הסובייטית ההונגרית של שנת 1919 שהוצא להורג במשפטי הראווה בברית המועצות. הוא אביו של ההיסטוריון מיקלוש קון.

## ביוגרפיה
מיקלוש קון סיים את לימודיו באוניברסיטה הרפואית הקירגיזית בשנת 1942. הוא הורשה לחזור להונגריה בשנת 1959 וב-15 בספטמבר 1961 קיבל על סמך תעודתו משם את תעודת הרופא בהונגריה. הוא קיבל אזרחות גם בהונגריה. קון כתב את התזה של עבודת הדוקטורט שלו בנושא "ניתוח פלסטי מיוחד" שהיה "יצירת נרתיק באמצעות השתלת מעי גס", ששיקף בצורה מושלמת את כישוריו המיוחדים בניתוחים פלסטיים ובטן ואת ניסיונו הרב. קון החזיר את ההזדמנות לקיום יחסי מין ליותר מ-500 נשים שסבלו ממום מולד בנרתיק שנקרא "מחסור בנרתיק - אפלציה נרתיקית". נשים אלה יכלו להשיב לעצמן את נשיותן הראויה באמצעות ניתוח שיחזור פלסטי מורכב. הוא יצר מחלקות מיוחדים במרפאת הכירורגיה שלו. שיקום פלסטי וניתוחי שד, ניתוחי בטן ופרוקטולוגיה. משימת השיקום הפלסטי של המרפאה הייתה לתקן שיחזורים מסובכים של דופן הבטן, בקעים וצלקות, ניתוחים פלסטיים של הבטן התלויה. במרפאת הניתוחים שלו בוצעו ניתוחי זפקת וגידולים ואלה בוצעו עם חתך פלסטי בקושי מורגש. מיקלוש קון היה הראשון בניתוחים אלה בהונגריה בשנת 1970. במרפאתו לכירורגיה הוצג ניתוח שיקום חזה בעקבות כריתה עקב סרטן השד על פי השיטה במחקרו של ברנרד פישר מארצות הברית בשם "Lumpectomy" ((לומפקטומי=כריתת גוש (המכונה לעיתים כיילקטומיה, כריתת שד חלקית, כריתה חלקית של השד או כריתה מקומית רחבה) היא הסרה כירורגית של חלק נפרד או "גוש" של רקמת השד, בדרך כלל בטיפול בגידול ממאיר או בסרטן השד)).  

מאוחר יותר, מיקלוש קון הציג במרפאתו את ביצועי ניתוח סרטן השד עם שמירה על הפטמה במקום הסרת חזה מלאה בחולות מתאימות אונקולוגית. המחלקה הפרוקטולוגית ומרפאת החוץ המיוחדת - כמו כל המרפאות של מיקלוש קון - התפרסמו בכל רחבי הונגריה בזכות התוצאות הטובות והעבודה המחקרית שלהם. מיקלוש קון פרש לגמלאות בשנת 1990.

## משפחתו
אביו, בלה קון (1886 – 1938), היה פוליטיקאי קומוניסטי, המנהיג בפועל של הרפובליקה הסובייטית ההונגרית וקומיסר העם לענייני חוץ (שר החוץ) ואמו, אירן גאל הייתה מורה לפסנתר. הוא נולד כאמור בבולוניה לאחר נפילת הרפובליקה הסובייטית, כשהוריו היו בגלות. אחותו, אגנש קון נולדה בשנת 1915 שבעלה היה אנטל הידאש, משורר, סופר ומתרגם יהודי הונגרי קומוניסט. אשתו של מיקלוש קון הייתה אולגה סריאגובה  רופאה ילידת מוסקבה שסיימה גם היא את האוניברסיטה הרפואית בקירגיזסטן בשנת 1942. 

## לקריאה נוספת
* פטר קוזאק: מיקלוש קון (בהונגרית). באתר Névpont.  

## הערות שוליים

קטגוריה:רופאים יהודים הונגרים
קטגוריה:כירורגים יהודים הונגרים
קטגוריה:רופאים יהודים רוסים
קטגוריה:כירורגים פלסטיים
קטגוריה:הונגרים שנולדו ב-1920
קטגוריה:הונגרים שנפטרו ב-1996
מריינדורף

**מריינדורף** (בגרמנית: **Mariendorf**) הוא יישוב ברובע הדרומי טמפלהוף-שנברג בברלין.

## גאוגרפיה
מריינדורף ממוקם בין היישובים טמפלהוף בצפון ומריינפלדה (Marienfelde) וליכטנראדה (Lichtenrade) בדרום. ממערב הוא חולק גבול עם לנקוויץ ושטגליץ-צלנדורף, וממזרח - עם בריץ ובוקו (Buckow) וחלקים מרובע נויקלן.

## היסטוריה
היישוב מריינדורף מוזכר לראשונה במסמך משנת 1348, כאשר הוחזק בידי בייליוויק מברנדנבורג ממסדר יוהאן הקדוש (יוהניטר-אורדן, Johanniterorden). המסדר מכר את מריינדורף, יחד עם טמפלהוף ומריינפלדה, לעיר ברלין וקלן (Coelln) בשנת 1435. בשנת 1800 מנתה מריינדורף 162 תושבים.

משנת 1872 פותחה וילנקולוני (Villenkolonie, "מושבת אחוזה") בדרום מריינדורף, ובשנת 1900 היו ביישוב 5,764 תושבים. מסלול מרוצי הרתמות (Trabrennbahn) נפתח בשנת 1913, ובשנת 1920 התמזגה מריינדורף רשמית עם העיר ברלין. בשנת 1924 פותח פארק (Volkspark) מריינדורף.

בסוף מלחמת העולם השנייה, הפכה מריינדורף לחלק מאזור הכיבוש האמריקאי. בשנת 1946, רחוב אייזנאכר (Eisenacher Straße) במריינדורף היה אתר מחנה עקורים בו היו כ-3,250 איש עד 1948.

בשנת 1966 נבנתה תחנת רכבת תחתית U-Bahn ששרתה את הרובע בקו U6.

## אתרים מרכזיים
* יישוב מסלולי מונופול
* טחנת רוח אדלרמולה (Adlermühle) מ-1889
* מוזיאון טמפלהוף להיסטוריה מקומית
* קברה של אולריקה מיינהוף מסיעת הצבא האדום בבית הקברות דרייפאלטיגקייט (Dreifaltigkeit).
* כנסיית כפר מהמאה ה-13.

## תחבורה
במריינדורף תחנות הרכבת התחתית של ברלין דרך וסטפאליה (Westphalweg), רחוב אולשטיין (Ullsteinstraße) ומריינדורף הישנה (Alt-Mariendorf), הקצה הדרומי של קו U6 והרכבת העילית של ברלין בקו S2, זמינה בתחנת רחוב אטילה (Attilastraße).

## אישים
* מריו בארת' (נולד ב-1972), קומיקאי
* פריץ קון (1910–1967), אמן חזותי
* הנס-יורגן פאפייר (נולד ב-1942), שופט

## קישורים חיצוניים

* מריינדורף - מחנה העקורים, באתר מוזיאון השואה האמריקני
* מוזיאון טמפלהוף-שנברג
* דף הבית הרשמי של קבוצת הכדורגל Süden 09

קטגוריה:מחנות עקורים
קטגוריה:ברלין: שכונות
ג'ון לוי

הרב **ג'ון סיימון לוי** AC (נולד בשנת 1934) הוא רב רפורמי וסופר אוסטרלי. הוא היה הרב בבית הכנסת "בית ישראל" במלבורן, במשך שנים רבות והקים את בית הספר "המלך דוד" במלבורן.

לוי התקבל כחבר במסדר אוסטרליה (AM) לכבוד יום ההולדת של המלכה ב-1981. לכבוד יום אוסטרליה לשנת 2021 הוענק ללוי תואר ברמת הכבוד הגבוהה ביותר, החבר של מסדר אוסטרליה (AC). הוענק לו הפרס על "שירות בולט ליהדות באמצעות תפקידים מכובדים עם ארגונים דתיים, קהילתיים והיסטוריים, לקידום הבנה בין-דתית, סובלנות ושיתוף פעולה וחינוך".

לוי הפך לרב הרפורמי הראשון באוסטרליה, כאשר הוסמך בשנת 1960 והצטרף לצוות בית הכנסת "בית ישראל". הוא היה רב בכיר שם בשנים 1974 עד 1997, כשהפך לרב אמריטוס. הוא זכה לתואר רב אמריטוס מבית הכנסת בית ישראל בשנת 1997 ולתואר דוקטור לשם כבוד מאוניברסיטת מונש.

לוי סייע בייסוד המועצה האוסטרלית לנוצרים ויהודים בשנת 1985. הוא היה גם סגן נשיא האיגוד העולמי ליהדות מתקדמת בשנים 1974 עד 1998.

ללוי יש שורשים משפחתיים עמוקים באוסטרליה, החל מאמצע המאה ה-19, הכוללים את נתנאל לוי, חבר הפרלמנט היהודי הראשון במדינה.

## ביבליוגרפיה
לוי כתב כ-20 ספרים, כולל:

* 
* 


## הערות שוליים

קטגוריה:מסדר אוסטרליה: חברים
קטגוריה:מסדר אוסטרליה: עמיתים
קטגוריה:רבנים אוסטרלים
קטגוריה:רבנים רפורמים
קטגוריה:אוסטרלים שנולדו ב-1934
רב תחליפא בר אבדימי

**רב תחליפא בר אבדימי** (ובגרסאות אחרות- **רב תחליפא בר אבימי**) היה אמורא שחי בדור השני לאמוראים.

היה תלמידו של שמואל, ונהג כפסיקותיו. מביא בשמו מספר אמרות בתלמוד. במסת ביצה רב כועס עליו שהורה לרבים להקל כשיטת שמואל, אבל קורא לו "צורבא מרבנן"- תלמיד חכם.

ברוב המקומות כתוב ששם אביו היה "אבדימי", אך במספר מקומות כתוב "אבימי", ודקדוקי סופרים מתקן לפעמים את שם אביו ל"אבימי". וכן בספר היוחסין שכתב רבי אברהם זכות כתוב ששם אביו היה "אבדימי", ויש אומרים ש"אבימי".

## קישורים חיצוניים

* הרב אהרן הימן, רב תחליפא בר אבדימי או אבימי, בספר **[[תולדות תנאים ואמוראים]]**, לונדון, תר"ע, באתר ויקיטקסט

## הערות שוליים

קטגוריה:הדור השני לאמוראי בבל
קטגוריה:תלמידי שמואל
SpyEye

**ספייאי** (באנגלית: **SpyEye**) היא נוזקה הנשלחת אל משתמשי מחשב על מנת לגנוב סיסמאות ופרטים רגישים ממחשבם באמצעות מילוי אוטומטי של טפסים ורישום הקשות.

הנוזקה נשלחת אל משתמשי מערכת ההפעלה חלונות המפעילים את דפדפני האינטרנט הבאים: Firefox, Chrome, Opera, Internet Explorer.

הנוזקה התגלתה לראשונה בשנת 2009 לאחר שנמכרה בפורומים ברשת הדארקנט תמורת כ-500 דולרים.

מטרתה העיקרית של הנוזקה היא איסוף נתונים פיננסים ופרטי הזדהות לחשבונות שונים, להעבירם לתוקף שיבצע פעילות בלתי מורשית ולהציג למשתמש מידע שגוי.

הנוזקה הדביקה מחשבים בארצות הברית, בריטניה, מקסיקו, קנדה והודו, כ-97 אחוזים מהקורבנות היו ארגונים ומשתמשים מארצות הברית.

בשנת 2016, נעצרו כותבי הקוד של הנוזקה, אלכסנדר אנדרייביץ' פנין (Aleksandr Andreevich Panin) שנידון ל-9 שנות מאסר וחמזה בנדלאג' (Hamza Bendelladj) שהואשם בגניבה ונידון ל-24 שנות מאסר.

## ראו גם
* וירוס
* תולעת מחשב
* אבטחת מחשב אישי

## קישורים חיצוניים
* כל ישראלי שלישי נמצא תחת מתקפת נוזקה, באתר Telecomnews
*קספרסקי: מותגי אופנה, מוכרים על כוונת ההאקרים, באתר Itportal

## הערות שוליים

קטגוריה:תוכנות זדוניות
סיטרואן אמי (2020)

**סיטרואן אמי** (בצרפתית: **Citroën Ami**) היא מכונית מיני חשמלית במרכב מיקרו, בעלת שני מקומות ישיבה, שמיוצרת על ידי סיטרואן משנת 2020. היא נחשפה ב-27 בפברואר 2020 ומשווקת בעולם מיוני 2020.

היא משתמשת בשם הישן של סיטרואן אמי. 

הנסיעה באמי מותרת מגיל 14 ואינה כרוכה ברישיון עקב גודל המכונית.

## מפרט טכני
היא כוללת מנוע חשמלי המספק 8 כ"ס. סוללת ליתיום-יון בקיבולת 5.5 קוט"ש המאפשרת טווח נסיעה חשמלי של 75 ק"מ, הטעינה אורכת 3 שעות. המהירות המרבית עומדת על 45 קמ"ש.

## גלריה

קובץ:Citroen-Ami-Interiors.JPG|פנים
קובץ:Citroën Ami 2020 (2).jpg|מבט אחורי-צדדי
קובץ:Citroën Ami 2020 (1).jpg|מבט קדמי-צדדי


## קישורים חיצוניים

* 

## הערות שוליים

אמי (2020)
קטגוריה:מכוניות מיני
קטגוריה:מכוניות מיקרו
קטגוריה:כלי רכב המורכבים במרוקו
קטגוריה:דגמי מכוניות שהושקו ב-2020
קטגוריה:מכוניות חשמליות
הקוסם (קלף טארוט)

**הקוסם** או הלהטוטן, הוא אחד מ-78 קלפי הטארוט, אחד מ-22 הקלפים של הארקנה הגדולה, והמספר שלו הוא 1.
ממוזער|קלף הקוסם מחפיסת ריידר-וייט
ממוזער|קלף "הקוסם"
הקלף מתאר קוסם צעיר בעל כובע רחב שוליים או שמעליו יש את סימן האינסוף וחוגר לעיתים את אורובורוס. יד אחת שלו מורמת והשנייה שלו מצביעה על הקרקע. אוחז במטה לרוב. ומולו יש שולחן או מזבח שעליו מונחים ציוד הקסמים שלו או ארבעת הסמלים של הארכנה הקטנה. בחבילת הריידר הוא ניצב בגן פורח של חבצלות ושושנים על מנת להמחיש את הפסוק משיר השירים "חבצלת השרון ושושנת העמקים".

## משמעות הקלף
קלף הקוסם מציע לאדם ליישם את רעיונותיו, ולהימנע מלנצל את יכולותיו לרעה. הוא מסמל אדם בעל כשרון, כוח רצון, כלים וידע המאפשרים לו לבצע בהצלחה את כל אשר ירצה.

ישנם קוראי קלפים התומכים בקריאה הפוכה, ובמידה והקוסם יוצא הפוך בקריאת קלפים, הוא מייצג רמאות, אשליה ותמרון למען רווח אנוכי.

הקוסם כאובייקט מחקרי ולימודי בתחום תורת הנסתר, מתפרש כסמל של כוח, פוטנציאל, ואיחוד של העולם הגשמי והרוחני.

לפי תפיסת השחר המוזהב, מזוהה קלף הקוסם עם האות ב', ובאסטרולוגיה עם כוכב חמה, מזל תאומים ומזל בתולה. לפי אליפז לוי, הקלף מזוהה דווקא עם האות א'.

בנומרולוגיה, מספרו הוא 1 - קלף הקוסם מייצג מנהיגות, התחלות חדשות, יצירתיות. קלפים נוספים שמייצגים את הספרה 1 הם גלגל המזל והשמש.

## קישורים חיצוניים

## הערות שוליים

קטגוריה:קלפי טארוט
אצטדיון גרינוואלדר

**האצטדיון העירוני ברחוב גרינוואלדר** (בגרמנית: **Städtisches Stadion an der Grünwalder Straße**), הידוע בקיצור כ**אצטדיון גרינוואלדר**, הוא אצטדיון כדורגל הממוקם במינכן שגרמניה. האצטדיון מכיל 15,000 מקומות ישיבה ומשמש את קבוצת מינכן 1860 במשחקיה הביתיים.

## היסטוריה
האצטדיון נבנה בשנת 1911 והיה המגרשה הביתי של מינכן 1860 עד 1995, עת עברה לשחק באצטדיון האולימפי החדש. בהמשך עברה הקבוצה לשחק באליאנץ ארנה, ובסוף עונת 2016/2017 חזרה לשחק באצטדיון. היריבה העירונית, באיירן מינכן, שיחקה גם היא באצטדיון בשנים 1926-1972, עד שעברה לאצטדיון האולימפי החדש. 

ב-14 במרץ 1948 נרשם שיא הצופים באצטדיון כאשר 58,200 במשחק של מינכן 1860 נגד נירנברג. עם השנים פחתה תכולת האצטדיון, וכיום הוא מכיל 15,000 מקומות ישיבה.

## קישורים חיצוניים

* האתר הרשמי

גרינוואלדר
קטגוריה:מינכן: מבנים
קטגוריה:מינכן 1860
קטגוריה:מינכן: כדורגל
ג'אנפיליאצי

ממוזער|סמל המשפחה
משפחת **ג'אנפיליאצי** (באיטלקית: **Gianfigliazzi**) הייתה משפחה מפורסמת בפירנצה של ימי הביניים. המשפחה עלתה לגדולה בתחילת המאה ה-13 והוכחדה בשנת 1798, עם מותו של בנה האחרון פרנצ'סקו.

סמל המשפחה היה אריה כחול על רקע מגן צהוב.

## היסטוריה
שמה של המשפחה הוא כנראה עיוות וקיצור שמו של אב המשפחה ג'ובאני בן גלצו (Giovanni figlio di Galeazzo).

באזור שנת 1215 המשפחה עלתה לגדולה בעושרה ובמעמדה החברתי באמצעות שורת עסקאות כלכליות שהניבו להם רווחי עתק: כספים שגנבו מדוכסות פייזולה  הושקעו בדרום צרפת בצורה של הלוואה בריבית מנופחת: על כל שלושה מטבעות שהלוו בני המשפחה, הם דרשו אחד עשר.

המשפחה הוגלתה מפירנצה בעקבות קרב מונטאפרטי  ב־4 בספטמבר 1260, אך הורשו לחזור זמן קצר מאוחר יותר. הכסף שצברו העלה את קרנם בפירנצה, ובתחילת המאה ה-14 המשפחה קנתה נכסים רבים בפירנצה, לרבות מגדל ג'אנפיליאצי , מגדל ידוע בסגנון הרומנסק העומד על תילו עד היום.

בני המשפחה השתייכו למפלגת הגוולפים, ובעת הפיצול בין הפלגים במפלגה הם הצטרפו לפלג השחור.

המשפחה איבדה מכוחה ומחשיבותה עם השנים, וענפה המרכזי הוכחד בשנת 1798 עם מותו של פרנצ'סקו מריה.

## בתרבות
דנטה אליגיירי חי בתקופת עלייתם לגדולה והיה ליריב פוליטי להם. דנטה לא ראה בעין יפה את משלח ידם כמלווים בריבית, מכיוון שהתנגד להתעשרות שלא בדרך העבודה. לפיכך בקומדיה האלוהית דנטה הציב אותם בגיהנום לצד מלווים בריבית אחרים, תוך שהוא מזהה אותם באמצעות סמלם בלבד:

צ'יצ'יביו, השף של אחד מבני המשפחה, הוא גיבור אחד הסיפורים של דקאמרון לבוקאצ'ו (יום שישי, סיפור חמישי).

## קישורים חיצוניים

קטגוריה:איטליה: היסטוריה
קטגוריה:פירנצה: אישים
קטגוריה:בתי אצולה איטלקים
הלדר לופש

**הלדר פיליפה אוליביירה לופש** (בפורטוגזית: **Hélder Filipe Oliveira Lopes**; נולד ב-4 בינואר 1989) הוא כדורגלן פורטוגלי המשחק בעמדת המגן השמאלי בהפועל באר שבע שמשחקת בליגת העל.

## קריירה
לופש נולד בווילה נובה דה גאיה שבמחוז פורטו, פורטוגל, ושיחק בקבוצות נוער מקומיות. אחיו התאום הוא הכדורגלן טיאגו לופש. בקיץ 2008 עבר לפארמה והתאמן עם הקבוצה הבוגרת, אך לא שיחק במדיה.

בינואר 2009 חזר לפורטוגל, ושיחק במירנדלה, אוליביירה דה דורו ואספיניו מהליגות הנמוכות.

בקיץ 2011 חתם בטונדלה, ובתום העונה העפיל איתה לליגה הפורטוגלית השנייה.

ב-5 ביולי 2012 חתם לשנתיים בביירה-מאר מליגת העל הפורטוגלית. הוא ערך את הופעת הבכורה שלו בקבוצה ב-30 בספטמבר 2012, בתיקו 1–1 עם ויטוריה סטובל.

ב-28 ביוני 2013 עבר לפאסוש די פריירה, גם היא מליגת העל. ב-3 בינואר 2015 הבקיע את שער הבכורה שלו בליגה, בהפסד 1–2 לריו אבה.

ב-31 במאי 2016 חתם על חוזה לשנתיים בלאס פאלמאס מהלה ליגה. הוא ערך את הופעת הבכורה שלו במדי הקבוצה ב-1 באוקטובר 2016, כשפתח בהרכב בתיקו 2–2 עם אוססונה.

ב-27 ביולי 2017 עבר בהעברה חופשית לא.א.ק. אתונה. באותה עונה שותף לופש ב-31 משחקים בכל המסגרות, וזכה עם הקבוצה באליפותה הראשונה מאז 1994.

ב-29 בספטמבר 2018, במשחק נגד OFI כרתים, קרע לופש את הרצועה הצולבת הקדמית, ונעדר עד לתום העונה. ב-8 בינואר 2019 האריך את חוזהו עד ליוני 2022.

ב-27 באוגוסט 2021 חתם לשנתיים בהפועל באר שבע מליגת העל.

## תארים
;א.א.ק. אתונה
* אליפות יוון: 2017/2018

;הפועל באר שבע 
* גביע המדינה: 2021/2022, 2024/2025 
* אלוף האלופים: 2022, 2025

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:וילה נובה דה גאיה: כדורגלנים
קטגוריה:כדורגלני פארמה
קטגוריה:כדורגלני טונדלה
קטגוריה:כדורגלני ביירה-מאר
קטגוריה:כדורגלני פאסוש די פריירה
קטגוריה:כדורגלני לאס פאלמאס
קטגוריה:כדורגלני א.א.ק. אתונה
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:ספורטאים פורטוגזים באיטליה
קטגוריה:ספורטאים פורטוגזים בספרד
קטגוריה:ספורטאים פורטוגזים ביוון
קטגוריה:ספורטאים פורטוגזים בישראל
קטגוריה:פורטוגזים שנולדו ב-1993
טיאגו לופש

**טיאגו חורחה אוליביירה לופש** (בפורטוגזית: **Tiago Jorge Oliveira Lopes**; נולד ב-4 בינואר 1989) הוא כדורגלן עבר פורטוגזי ששיחק בעמדת המגן הימני.

## קריירה
לופש נולד בווילה נובה דה גאיה שבמחוז פורטו, ושיחק בקבוצות נוער מקומיות. אחיו התאום הוא המגן השמאלי הלדר לופש. בקיץ 2008 עבר לואל ד'אוסטה, קבוצת חובבים מהליגות הנמוכות באיטליה.

בקיץ 2010 חזר לפורטוגל ושיחק באספיניו מהליגה הפורטוגלית השלישית.

בקיץ 2011 חתם בטונדלה, ובתום העונה העפיל איתה לליגה הפורטוגלית השנייה.

בקיץ 2012 חתם בטרופנסה מהליגה השנייה. בקיץ 2013 חתם בקובילה, מאותה ליגה.

ב-19 בינואר 2014 עבר לצ'.פ.ר. קלוז', מליגת העל הרומנית, כשהוא חותם על חוזה לשנתיים וחצי.

ביולי 2017 עבר בהעברה חופשית לקייסריספור מליגת העל הטורקית, וחתם על חוזה לעונה עם אופציה לעונה נוספת. בעונה הראשונה סיים עם קבוצתו במקום התשיעי, ובעונתו השנייה בקבוצה סיים איתה במקום העשירי.

ביולי 2019 עבר בהעברה חופשית לדניזליספור, העולה הטרייה לליגת העל הטורקית, וחתם על חוזה לעונה עם אופציה לעונה נוספת. בעונה הראשונה סיים עם הקבוצה במקום ה-14, ובעונתו השנייה סיים עם הקבוצה במקום ה-21 והאחרון, וירד לליגת המשנה הטורקית.

## תארים
;צ'.פ.ר. קלוז'
* הגביע הרומני (1): 2015/2016

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:וילה נובה דה גאיה: כדורגלנים
קטגוריה:כדורגלני טונדלה
קטגוריה:כדורגלני צ'.פ.ר. קלוז'
קטגוריה:כדורגלני קייסריספור
קטגוריה:כדורגלני דניזליספור
קטגוריה:פורטוגזים שנולדו ב-1993
The Idan Raichel Symphonic Project (Live In Buenos Aires)

הוא אלבום ההופעה השני של עידן רייכל, אותו הקליט בשיתוף התזמורת הסימפונית בארגנטינה (Ensamble Sinfonico 21 Orchestra). האלבום יצא לאור ב-22 באוגוסט 2021, על ידי חברת התקליטים הליקון.

## רקע
רייכל סיפר על הרקע ליצירת האלבום בסרטון שליווה את צאתו, בו סיפר כי האלבום הוקלט בעקבות פנייה של פרננדו קגואל, איש עסקים מבואנוס איירס, בסוף הופעה של הפרויקט של עידן רייכל בניו יורק, שהציע לרייכל לבקר בבואנוס אייריס וליצור עם נגני התזמורת שלו מופע משירי הפרויקט.

## רשימת רצועות

## הערות שוליים

קטגוריה:אלבומי עידן רייכל
קטגוריה:אלבומים בעברית
קטגוריה:אלבומי חברת הליקון
אסקיאל פלאסיוס

**אסקיאל פלאסיוס** (בספרדית: **Exequiel Palacios**; נולד ב-5 באוקטובר 1998) הוא כדורגלן ארגנטינאי המשחק בעמדת הקשר בבאייר לברקוזן ובנבחרת ארגנטינה.

## קריירת מועדונים
פלאסיוס החל את הקריירה שלו במחלקת הנוער של ריבר פלייט. ב-8 בנובמבר 2015 ערך את הופעת הבכורה שלו בקבוצה הבוגרת, בהפסד 0–2 לניואל'ס אולד בויס. ב-9 באפריל 2018 הבקיע את שער הבכורה שלו בקבוצה, בניצחון 0–2 על ראסינג קלוב.

ב-16 בדצמבר 2019 חתם לחמש וחצי שנים בבאייר לברקוזן מהבונדסליגה.

## קריירה בינלאומית
בצעירותו שיחק פלאסיוס שיחק בנבחרות הצעירות של ארגנטינה. ב-8 בספטמבר 2018 ערך את הופעת הבכורה שלו בנבחרת ארגנטינה בניצחון 0–3 נגד .

ב-12 בנובמבר 2020 נפצע בעמוד השדרה במהלך משחק מול  ונעדר כשלושה חודשים.

נכלל בסגל נבחרת ארגנטינה בטורניר מונדיאל 2022.

נכלל בסגל ארגנטינה לקחת חלק בטורניר קופה אמריקה 2024.

## תארים
;ריבר פלייט
* גביע ארגנטינה: 2016, 2017, 2019
* הסופר קאפ הארגנטינאי: 2017
* קופה ליברטדורס: 2018
* רקופה סודאמריקנה: 2016, 2019

;באייר לברקוזן:
* בונדסליגה: 2023/24
* הגביע הגרמני: 2023/24

;נבחרת ארגנטינה
* קופה אמריקה: 2021
* גביע העולם: 2022

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני באייר לברקוזן
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים בגרמניה
קטגוריה:ארגנטינאים שנולדו ב-1998